กฎกระทรวงการขออนุญาตและการอนุญาตแสดงเครื่องหมายมาตรฐานกับผลิตภัณฑ์อุตสาหกรรมทำผลิตภัณฑ์อุตสาหกรรมและนำผลิตภัณฑ์อุตสาหกรรมเข้ามาเพื่อจำหน่ายในราชอาณาจักรพ.ศ.๒๕๖๓[๑] อาศัยอำนาจตามความในมาตรา ๑๖วรรคสอง มาตรา ๒๐ วรรคสอง มาตรา ๒๑ วรรคสาม และมาตรา ๒๖ วรรคสี่ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๘) พ.ศ. ๒๕๖๒ มาตรา ๒๓วรรคสอง และมาตรา ๒๔ วรรคสอง แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ และมาตรา ๒๕ วรรคห้า และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗)พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ข้อ ๑ ให้ยกเลิก(๑) กฎกระทรวงกำหนดหลักเกณฑ์และวิธีการการขออนุญาตการตรวจสอบ และการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมการทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรพ.ศ. ๒๕๔๙(๒) กฎกระทรวงกำหนดหลักเกณฑ์และวิธีการเกี่ยวกับการขอและการออกใบแทนใบอนุญาตการย้ายสถานที่ที่ระบุไว้ในใบอนุญาต และการโอนใบอนุญาต พ.ศ. ๒๕๕๑ข้อ ๒ ผู้ใดประสงค์จะแสดงเครื่องหมายมาตรฐานกับผลิตภัณฑ์อุตสาหกรรมตามมาตรา ๑๖ ทำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานตามมาตรา๒๐ หรือนำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรตามมาตรา๒๑ ให้ยื่นคำขอรับใบอนุญาตต่อเลขาธิการพร้อมด้วยข้อมูลเอกสาร หรือหลักฐานตามที่ระบุไว้ในคำขอนั้นข้อ ๓ เมื่อได้รับคำขอรับใบอนุญาตให้เลขาธิการออกใบรับคำขอให้แก่ผู้ขอรับใบอนุญาตไว้เป็นหลักฐานและให้ตรวจสอบคำขอรับใบอนุญาต รวมทั้งข้อมูล เอกสาร หรือหลักฐานว่าถูกต้องและครบถ้วนหรือไม่ในกรณีคำขอรับใบอนุญาตหรือข้อมูล เอกสาร หรือหลักฐานไม่ถูกต้องหรือไม่ครบถ้วนให้บันทึกความบกพร่องนั้นไว้ และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งข้อมูลเอกสารหรือหลักฐานให้ถูกต้องและครบถ้วนภายในระยะเวลาที่เลขาธิการกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ให้เลขาธิการและผู้ขอรับใบอนุญาตลงนามไว้ในบันทึกนั้นด้วยในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่เลขาธิการกำหนดให้ถือว่าผู้ขอรับใบอนุญาตไม่ประสงค์จะดำเนินการต่อไป และให้เลขาธิการจำหน่ายเรื่องออกจากสารบบข้อ ๔ การพิจารณาคำขอรับใบอนุญาตตามข้อ ๒ให้เลขาธิการพิจารณาตามหลักเกณฑ์ ดังต่อไปนี้(๑)ผลิตภัณฑ์อุตสาหกรรมที่มีคุณภาพเป็นไปตามที่มาตรฐานกำหนด(๒) โรงงานที่ทำผลิตภัณฑ์อุตสาหกรรมมีระบบการควบคุมคุณภาพเพียงพอที่จะรักษาคุณภาพผลิตภัณฑ์อุตสาหกรรมให้เป็นไปตามมาตรฐานได้อย่างสม่ำเสมอการตรวจสอบคุณภาพของผลิตภัณฑ์อุตสาหกรรมและระบบการควบคุมคุณภาพของโรงงานที่ทำผลิตภัณฑ์อุตสาหกรรมตามวรรคหนึ่งให้เป็นไปตามหลักเกณฑ์และวิธีการที่เลขาธิการกำหนดโดยความเห็นชอบของคณะกรรมการเพื่อประโยชน์แก่การพิจารณาออกใบอนุญาตตามวรรคหนึ่งพนักงานเจ้าหน้าที่อาจเข้าไปในสถานที่ผลิตเพื่อตรวจดูกรรมวิธีการผลิต วิธีทดสอบตลอดจนอุปกรณ์การทดสอบ เพื่อพิสูจน์ว่าผู้ทำผลิตภัณฑ์อุตสาหกรรมทั้งในประเทศและต่างประเทศทำผลิตภัณฑ์อุตสาหกรรมให้เป็นไปตามมาตรฐานแล้วข้อ ๕ ในกรณีที่คำขอรับใบอนุญาต รวมทั้งข้อมูลเอกสาร หรือหลักฐานถูกต้องและครบถ้วนตามที่ระบุไว้ในคำขอรับใบอนุญาตและเป็นไปตามหลักเกณฑ์ตามข้อ ๔ แล้ว ให้เลขาธิการพิจารณาคำขอรับใบอนุญาตให้แล้วเสร็จภายในสิบห้าวันนับแต่วันที่ได้รับคำขอในกรณีที่เลขาธิการพิจารณาแล้วมีคำสั่งไม่อนุญาตให้มีหนังสือแจ้งให้ผู้ขอรับใบอนุญาตทราบพร้อมด้วยเหตุผลและสิทธิอุทธรณ์ภายในเจ็ดวันนับแต่วันที่มีคำสั่งข้อ ๖ ในกรณีที่เลขาธิการมีคำสั่งอนุญาตให้มีหนังสือแจ้งผู้ขอรับใบอนุญาตทราบ และให้ผู้ขอรับใบอนุญาตมาชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าวเมื่อผู้ขอรับใบอนุญาตได้ชำระค่าธรรมเนียมใบอนุญาตแล้วให้เลขาธิการออกใบอนุญาตภายในเจ็ดวันนับแต่วันที่ได้รับชำระค่าธรรมเนียมในกรณีที่ผู้ขอรับใบอนุญาตไม่อาจชำระค่าธรรมเนียมภายในกำหนดระยะเวลาตามวรรคหนึ่งและผู้ขอรับใบอนุญาตได้มีหนังสือแจ้งเหตุผลหรือความจำเป็นให้เลขาธิการทราบก่อนครบกำหนดระยะเวลาไม่น้อยกว่าสามวันหากเลขาธิการพิจารณาแล้วเห็นสมควรอาจมีคำสั่งให้ขยายระยะเวลาชำระค่าธรรมเนียมออกไปได้อีกไม่เกินเจ็ดวันนับแต่วันที่ครบกำหนดชำระค่าธรรมเนียมตามวรรคหนึ่งเมื่อพ้นกำหนดระยะเวลาตามวรรคหนึ่งและวรรคสองแล้วแต่กรณี หากผู้ขอรับใบอนุญาตไม่ชำระค่าธรรมเนียมใบอนุญาตให้ถือว่าผู้ขอรับใบอนุญาตไม่ประสงค์จะรับใบอนุญาต และให้เลขาธิการจำหน่ายเรื่องออกจากสารบบข้อ ๗ ผู้รับใบอนุญาตผู้ใดประสงค์จะขอรับใบแทนใบอนุญาตตามมาตรา๒๓ ขอย้ายสถานที่ที่ระบุไว้ในใบอนุญาตตามมาตรา๒๔ ขอโอนใบอนุญาตตามมาตรา ๒๕ หรือขอรับโอนใบอนุญาตตามมาตรา ๒๖ ให้ยื่นคำขอรับใบแทนใบอนุญาตคำขอย้ายสถานที่ที่ระบุไว้ในใบอนุญาต คำขอโอนใบอนุญาต หรือคำขอรับโอนใบอนุญาตต่อเลขาธิการพร้อมด้วยข้อมูลเอกสาร หรือหลักฐานตามที่ระบุไว้ในคำขอนั้นให้นำความในข้อ ๓ ข้อ ๕ และข้อ ๖มาใช้บังคับแก่การพิจารณาคำขอรับใบแทนใบอนุญาตตามมาตรา ๒๓ และคำขอโอนใบอนุญาตตามมาตรา๒๕ ด้วยโดยอนุโลมให้นำความในข้อ ๓ ข้อ ๔ ข้อ ๕และข้อ ๖ มาใช้บังคับแก่การพิจารณาคำขอย้ายสถานที่ที่ระบุไว้ในใบอนุญาตตามมาตรา ๒๔ด้วยโดยอนุโลมให้นำความในข้อ๓ มาใช้บังคับแก่การพิจารณาคำขอรับโอนใบอนุญาตตามมาตรา ๒๖ด้วยโดยอนุโลม ในกรณีที่คำขอและข้อมูล เอกสารหรือหลักฐานถูกต้องและครบถ้วนแล้ว ให้เลขาธิการมีคำสั่งอนุญาตและออกใบอนุญาตแก่ผู้ขอรับใบอนุญาตต่อไปข้อ ๘ การออกใบแทนใบอนุญาต ให้เลขาธิการออกใบอนุญาตใหม่ตามใบอนุญาตเดิมโดยให้กำกับคำว่า ใบแทน และระบุวันเดือนปีที่ออกใบแทนใบอนุญาตไว้ด้วยข้อ ๙ การออกใบอนุญาตให้ย้ายสถานที่ที่ระบุไว้ในใบอนุญาตใบอนุญาตให้โอนใบอนุญาต และการอนุญาตให้รับโอนใบอนุญาตให้เลขาธิการบันทึกลงในบันทึกการเปลี่ยนแปลงของใบอนุญาตเดิมข้อ ๑๐ คำขอรับใบอนุญาต คำขอรับใบแทนใบอนุญาต คำขอย้ายสถานที่ที่ระบุไว้ในใบอนุญาต คำขอโอนใบอนุญาต คำขอรับโอนใบอนุญาตใบอนุญาต และใบแทนใบอนุญาต ให้เป็นไปตามแบบที่เลขาธิการกำหนดโดยประกาศในราชกิจจานุเบกษาข้อ ๑๑ การยื่นคำขอ การออกใบรับ การแจ้ง การชำระค่าธรรมเนียมและการอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลักในกรณีที่ยังไม่สามารถดำเนินการหรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ให้การดำเนินการดังกล่าวกระทำ ณ สำนักงานมาตรฐานผลิตภัณฑ์อุตสาหกรรมข้อ ๑๒ ใบอนุญาตที่ออกให้ตามกฎกระทรวงกำหนดหลักเกณฑ์และวิธีการการขออนุญาตการตรวจสอบ และการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรม การทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรพ.ศ. ๒๕๔๙ และใบแทนใบอนุญาต ใบอนุญาตให้ย้ายสถานที่ที่ระบุไว้ในใบอนุญาต และใบอนุญาตให้โอนใบอนุญาตที่ออกให้ตามกฎกระทรวงกำหนดหลักเกณฑ์และวิธีการเกี่ยวกับการขอและการออกใบแทนใบอนุญาต การย้ายสถานที่ที่ระบุไว้ในใบอนุญาตและการโอนใบอนุญาต พ.ศ. ๒๕๕๑ ก่อนวันที่กฎกระทรวงนี้ใช้บังคับให้ยังคงใช้ได้ต่อไปจนกว่าจะสิ้นอายุหรือถูกเพิกถอนข้อ ๑๓ บรรดาคำขอตามกฎกระทรวงกำหนดหลักเกณฑ์และวิธีการการขออนุญาตการตรวจสอบ และการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรม การทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักร พ.ศ. ๒๕๔๙ และกฎกระทรวงกำหนดหลักเกณฑ์และวิธีการเกี่ยวกับการขอและการออกใบแทนใบอนุญาตการย้ายสถานที่ที่ระบุไว้ในใบอนุญาต และการโอนใบอนุญาต พ.ศ. ๒๕๕๑ ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอที่ได้ยื่นตามกฎกระทรวงนี้โดยอนุโลมในกรณีคำขอที่ยื่นตามวรรคหนึ่งและข้อมูล เอกสาร หรือหลักฐานที่ยื่นพร้อมคำขอดังกล่าวแตกต่างไปจากที่กำหนดในกฎกระทรวงนี้ให้เลขาธิการมีอำนาจสั่งให้ดำเนินการแก้ไขเพิ่มเติมคำขอหรือจัดส่งข้อมูล เอกสารหรือหลักฐานเพิ่มเติมได้ตามความจำเป็นเพื่อให้เป็นไปตามกฎกระทรวงนี้ให้ไว้ณ วันที่ ๒๔ มิถุนายน พ.ศ. ๒๕๖๓สุริยะจึงรุ่งเรืองกิจรัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์และวิธีการในการขออนุญาต การตรวจสอบการออกใบอนุญาต การขอและการออกใบแทนใบอนุญาต การย้ายสถานที่ที่ระบุไว้ในใบอนุญาตและการโอนใบอนุญาตแสดงเครื่องหมายมาตรฐานกับผลิตภัณฑ์อุตสาหกรรม ใบอนุญาตทำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานและใบอนุญาตนำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรให้สอดคล้องกับพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ ประกอบกับมาตรา ๑๖ วรรคสองมาตรา ๒๐ วรรคสอง มาตรา ๒๑ วรรคสาม และมาตรา ๒๖ วรรคสี่ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ.๒๕๖๒ มาตรา ๒๓ วรรคสอง และมาตรา ๒๔วรรคสอง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และมาตรา๒๕ วรรคห้า แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๗) พ.ศ. ๒๕๕๘ บัญญัติให้การขออนุญาต การตรวจสอบ การออกใบอนุญาต การขอและการออกใบแทนใบอนุญาตการย้ายสถานที่ที่ระบุไว้ในใบอนุญาตและการโอนใบอนุญาตแสดงเครื่องหมายมาตรฐานกับผลิตภัณฑ์อุตสาหกรรม ใบอนุญาตทำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานและใบอนุญาตนำผลิตภัณฑ์อุตสาหกรรมที่มีกฎกระทรวงกำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้วิวรรธน์/จัดทำ๓๑สิงหาคม ๒๕๖๓สุภาทิพย์/ตรวจ๑กันยายน ๒๕๖๓[๑]ราชกิจจานุเบกษา เล่ม ๑๓๗/ตอนที่ ๖๐ ก/หน้า ๔/๒๕ กรกฎาคม๒๕๖๓